**ΔΕΛΤΙΟ ΤΥΠΟΥ**

**ΔΙΑΝΟΜΗ ΤΕΒΑ ΔΥΤΙΚΟΥ ΤΟΜΕΑ ΑΘΗΝΩΝ - ΣΕΠΤΕΜΒΡΙΟΣ 2022**

Η Κοινωνική Σύμπραξη του Δυτικού Τομέα Αθηνών με επικεφαλής τον ΑΣΔΑ θα διανείμει από την 7η έως τις 20 Σεπτεμβρίου 2022, τρόφιμα, είδη βασικής υλικής συνδρομής, βρεφικά και σχολικά είδη στους ωφελούμενους του Επιχειρησιακού Προγράμματος Επισιτιστικής και Βασικής Υλικής Συνδρομής που χρηματοδοτείται από το Ευρωπαϊκό Ταμείο ΤΕΒΑ.

Το σύνολο των ωφελούμενων οικογενειών για το μήνα Σεπτέμβριο ανέρχεται σε 6.570 σύμφωνα με τα στοιχεία του ΚΕΑ.

Η Κοινωνική μας Σύμπραξη θα διανείμει ποσότητες με τη μορφή πακέτων που περιλαμβάνουν:

* 7 είδη νωπών τροφίμων (βόειο κρέας, κοτόπουλα, τυρί γραβιέρα, τυρί φέτα, πατάτες, μήλα, πορτοκάλια)
* 9 είδη ξηρών τροφίμων (ζυμαρικά, ρύζι, φακές, φασόλια, γάλα εβαπορέ, ελαιόλαδο, αλεύρι, ζάχαρη, χυμός τομάτας),
* 6 είδη καθαριστικών και ειδών προσωπικής υγιεινής (οδοντόκρεμα, οδοντόβουρτσα, γενικό καθαριστικό, απορρυπαντικό πλυντηρίου ρούχων, υγρό για πιάτα, σαμπουάν)
* καθώς και 5 είδη βρεφικών για παιδιά 0-3 ετών (κρέμα δημητριακών, κρέμα ρυζάλευρο, βρεφικό γάλα, πάνες και μωρομάντηλα).
* σχολικές τσάντες και πακέτο σχολικών ειδών (τετράδια, κασετίνα, μολύβια, στυλό, μαρκαδόροι, ξύστρες μολυβιών, σετ γεωμετρικών οργάνων, πακέτο διαφάνειες, πακέτο ξυλομπογιές, ψαλίδι χειροτεχνίας, κόλα υγρή, κόλα stick, μπλοκ ζωγραφικής) για παιδιά ηλικίας 6-11 ετών.

**Δεδομένων των ιδιαίτερων συνθηκών δημόσιας υγείας, κατά τη διάρκεια των διανομών, θα τηρηθούν όλα τα απαραίτητα μέτρα υγιεινής και δημόσιας ασφάλειας.**

Ο προγραμματισμός προβλέπει την πραγματοποίηση των διανομών σε σημεία διανομής όλων των εταίρων της Σύμπραξης.

Στον παρακάτω πίνακα εμφανίζονται αναλυτικά οι ημερομηνίες και τα σημεία διανομής ανά εταίρο:

|  |  |  |  |  |
| --- | --- | --- | --- | --- |
| **α/α** | **εταίροι Κ.Σ.** | **ημερομηνία διανομής** | **ώρες διανομής** | **σημείο διανομής** |
| 1 | Δήμος Ιλίου  | **07 & 08/09/2022** | 9:00-15:00 | Αίαντος 59, Ίλιον (πλησίον Δημαρχείου) |
| 2 | I.M. Ιλίου, Αχαρνών & Πετρουπόλεως  | **08/09/2022** | 11:00 – 12:00 | Παπάγου & Αγίου Γεωργίου 5, Καματερό  |
| 3 | Δήμος Αγίας Βαρβάρας   | **09/09/2022** | 9:00-15:00 | Παλαιό Εργοστάσιο ΒΙΟΧΡΩΜ, Ελ . Βενιζέλου 3, Αγία Βαρβάρα  |
| 4 | Ι. Μητρόπολη Περιστερίου  | **12/09/2022** | 09:00 – 11:00 | Ι.Ν. Παμμεγίστων Ταξιαρχών, Μάσχα Περιστερίου  |
| 5 | Δήμος Περιστερίου  | **13/09/2022** |  9:00-15:00 | Εκθεσιακό κέντρο Δ. Περιστερίου, Δωδεκανήσου 106, Περιστέρι |
| 6 | Δήμος Πετρούπολης  | **14/09/2022** | 9:00-14:00 | Ι.Ν. Αγίου Δημητρίου, Δωδεκανήσου 85, Πετρούπολη  |
| 7 | Δήμος Αγ. Αναργύρων-Καματερού | **15 & 16/09/2022** | 09:00-13:00 | Κάδμου & Ολύμπου, Καματερό |
| 8 | Δήμος Αιγάλεω  | **19/09/2022** | 09:00-15:00 | 1ο Γυμνάσιο, Θηβών & Μοσχονησίων 23 - 39, Αιγάλεω  |
| 9 | Δήμος Χαϊδαρίου | **20/09/2022** | 9:00-15:00 | Δημαρχείο Χαϊδαρίου, οδός Φιλοπάππου & Επαύλεως  |